ประกาศกระทรวงสาธารณสุขประกาศกระทรวงสาธารณสุข(ฉบับที่ ๒) พ.ศ. ๒๕๓๕เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๑] อาศัยอำนาจตามความในมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ รัฐมนตรีว่าการกระทรวงสาธารณสุขออกประกาศไว้ดังต่อไปนี้ข้อ ๑[๒] บุหรี่ซิกาแรตที่ผลิตหรือนำเข้าในราชอาณาจักรจะต้องจัดให้มีการพิม์พ์ฉลากที่มีข้อความคำเตือนเป็นภาษาไทยโดยตำแหน่งของฉลากจะต้องอยู่ที่ขอบบนสุดของซองหรือกล่องบรรจุซองบุหรี่ซิกาแรตเนื้อที่ฉลากครอบคลุมพื้นที่ด้านกว้างทั้งหมดและพื้นที่ส่วนบนสุดทั้งด้านหน้าและด้านหลังในพื้นที่ที่มากที่สุดของซองและกล่องบรรจุซองบุหรี่ซิกาแรตเว้นแต่บุหรี่ซิกาแรตที่นำเข้าเพื่อจำหน่ายออกนอกราชอาณาจักรไม่ต้องปฏิบัติตามประกาศนี้ข้อความในฉลากตามวรรคแรกต้องมีคำเตือนเกี่ยวกับพิษภัยของบุหรี่๑๐ ข้อความคละกันไป โดยมีอัตราหนึ่งคำเตือนต่อ ๕,๐๐๐ ซองและหนึ่งคำเตือนต่อ ๕๐๐ กล่องบรรจุซองบุหรี่ซิกาแรต แล้วแต่กรณีคำเตือนพิษภัยบุหรี่ซิกาแรต ทั้ง๑๐ ข้อความ ได้แก่(๑) บุหรี่ทำให้เกิดมะเร็งปอด(๒) บุหรี่ทำให้เกิดโรคหัวใจล้มเหลว(๓) บุหรี่ทำให้เกิดโรคถุงลมพอง(๔) บุหรี่ทำให้เส้นเลือดสมองแตก(๕) บุหรี่นำไปสู่สิ่งเสพย์ติดอื่น(๖) บุหรี่ทำให้สมรรถภาพทางเพศเสื่อม(๗) สูบบุหรี่ทำให้แก่เร็ว(๘) ควันบุหรี่ฆ่าคุณให้ตายได้(๙) ควันบุหรี่ทำร้ายผู้ใกล้ชิด(๑๐) ควันบุหรี่ทำร้ายลูกในครรภ์ข้อ ๒[๓] ฉลากและข้อความคำเตือนตามข้อ๑ จะต้องมีลักษณะ ดังนี้(๑) มีขนาดพื้นที่รวมทั้งกรอบไม่น้อยกว่า๑ ใน ๓ (ร้อยละ ๓๓.๓) ของพื้นที่ด้านหน้าและด้านหลังของซองหรือกล่องบรรจุซองบุหรี่ซิกาแรต(๒) กรอบฉลากคำเตือนเป็นสีขาวมีความหนาเท่ากับ๒ มิลลิเมตร(๓) พื้นฉลากคำเตือนเป็นสีดำตัวอักษรคำเตือนเป็นสีขาว(๔) คำเตือนใช้ตัวอักษร สี่พระยาโดยมีขนาดตัวอักษรตามขนาดของซองหรือกล่องบรรจุซองบุหรี่ซิกาแรต ดังนี้(ก) ขนาดซองที่มีพื้นที่ด้านหน้าหรือด้านหลังไม่ถึง๓๗ ตารางเซนติเมตร ให้ใช้ตัวอักษรขนาด ๒๐ พอยต์(ข) ขนาดซองที่มีพื้นที่ด้านหน้าหรือด้านหลังตั้งแต่๓๗ ตารางเซนติเมตร แต่ไม่ถึง ๘๐ ตารางเซนติเมตร ให้ใช้ตัวอักษรขนาด ๒๕ พอยต์(ค) ขนาดซองที่มีพื้นที่ด้านหน้าหรือด้านหลังตั้งแต่๘๐ ตารางเซนติเมตรขึ้นไป ให้ใช้ตัวอักษรขนาด ๓๘ พอยต์(ง) กล่องบรรจุซองบุหรี่ซิกาแรตให้ใช้ตัวอักษรขนาด ๗๕ พอยต์ข้อ ๒ ทวิ[๔]บุหรี่ซิกาแรตที่ผลิตหรือนำเข้าในราชอาณาจักรจะต้องจัดให้มีฉลากที่มีข้อความเป็นภาษาไทยที่บริเวณด้านหน้าหรือด้านหลังของซองแสดงวันเดือน ปี ที่ผลิตจากโรงงานด้วยอักษร สี่พระยา ขนาดไม่น้อยกว่า ๑๐ พอยด์โดยให้ใช้อักษรสีดำบนพื้นฉลากสีขาวและมีกรอบสีดำล้อมหรือพื้นฉลากเป็นสีดำให้ใช้อักษรสีขาวโดยไม่ต้องมีกรอบล้อมเว้นแต่บุหรี่ซิกาแรตที่นำเข้าเพื่อจำหน่ายออกไปนอกราชอาณาจักรไม่ต้องปฏิบัติตามประกาศนี้ข้อ ๓ประกาศนี้ให้ใช้บังคับเมื่อพ้นกำหนดหนึ่งปีนับแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๕ สิงหาคม ๒๕๓๕ไพโรจน์นิงสานนท์รัฐมนตรีว่าการกระทรวงสาธารณสุขประกาศกระทรวงสาธารณสุข(ฉบับที่ ๓) พ.ศ. ๒๕๔๐ เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต(ฉบับที่ ๒) ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๕]ข้อ ๓ ประกาศนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษา เป็นต้นไปประกาศกระทรวงสาธารณสุข(ฉบับที่ ๕) พ.ศ. ๒๕๔๐ เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต(ฉบับที่ ๓) ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๖]ข้อ ๓ ประกาศฉบับนี้ให้ใช้บังคับเมื่อพ้นกำหนดหนึ่งปีนับแต่วันถัดจากวันประกาศในราชกิจจานุเบกษา เป็นต้นไปสุกัญญา/ผู้จัดทำ๘เมษายน ๒๕๕๒ก้องเกียรติ/ผู้จัดทำ๙เมษายน ๒๕๕๒[๑]ราชกิจจานุเบกษา.เล่ม ๑๐๙/ตอนที่ ๑๒๓/หน้า ๑๐๔๘๐/๒๔ กันยายน ๒๕๓๕[๒]ข้อ ๑ แก้ไขเพิ่มเติมโดยประกาศกระทรวงสาธารณสุข (ฉบับที่๕) พ.ศ. ๒๕๔๐ เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต(ฉบับที่ ๓) ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๓] ข้อ ๒แก้ไขเพิ่มเติมโดยประกาศกระทรวงสาธารณสุข (ฉบับที่ ๕) พ.ศ. ๒๕๔๐ เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต(ฉบับที่ ๓) ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๔]ข้อ ๒ ทวิ เพิ่มโดยประกาศกระทรวงสาธารณสุข (ฉบับที่๓) พ.ศ. ๒๕๔๐ เรื่อง หลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรต(ฉบับที่ ๒) ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕[๕] ราชกิจจานุเบกษา.เล่ม๑๑๔/ตอนที่ ๕๘ ง/หน้า ๒๗/๒๒กรกฎาคม ๒๕๔๐[๖]ราชกิจจานุเบกษา.เล่ม ๑๑๔/ตอนที่ ๘๘ ง/หน้า ๓/๔ พฤศจิกายน ๒๕๔๐